تورکیه‌-ده اؤتن ایل دوغولان قیز کؤرپه‌لری اوچون زینب، اوغلان کؤرپه‌لری اوچون یوسف ان چوخ اوستونلوک وئریلن آدلار اولوب.
تورکیه ایستاتیستیک قورومو (TÜİK) طرفیندن چاپ اولونان بولتنده 2018-جی ایلده دوغولان کؤرپه‌لره قویولان آدلارین ایستاتیستیکاسی گؤستریلیر.
بو ایستاتیستیکایا گؤره، اوولکی ایللرده اولدوغو کیمی یئنی دوغولان قیز اوشاق‌لارینا داها چوخ زینب، اوغلان‌لارا دا یوسف آدی قویولور.
آدرس اساسیندا قئیدیات سیستمی‌نین نتیجه‌لرینه گؤره، قیزلاردا زینب آدیندان سونرا ان چوخ اوستونلوک وئریلن آدلار الیف، دفنه، ابرار و ایلول، اوغلان‌لاردا ایسه یوسف آدیندان سونرا ان پوپولیار آدلار ائیمئن، عمر آساف، میراج و عمر اولوب.
ان بؤیوک اها‌لییه مالیک اولان ایستانبول-دا زینب آدیندان سونرا قیزلارا ان چوخ دفنه، الیف، دورو و ابرار آدلاری قویولور. اوغلان‌لارا ایسه عمر آصف دن سونرا ان چوخ وئریلن آدلار ائیمئن، یوسف، علی آصف و عمردیر.
آنکارادا زینب آدیندان سونرا ان چوخ اوستونلوک وئریلن آدلار الیف، دفنه، دورو و ابراردیر. یئنی دوغولان اوغلان‌لارا ایسه ائیمئن‌دن سونرا ان چوخ عمر آصف، یوسف، عمر و میراج آدلاری وئریلیر.
تورکیه-‌نین اها‌لی‌نین سیخ‌لیغینا گؤره اوچونجو بؤیوک شهری اولان ایزمیرده یئنی دوغولان قیز اوشاق‌لارینا زینب آدیندان سونرا ان چوخ دفنه، الیف، دورو و آسیا آدلاری وئریلیر.
ایزمیرده اوغلان اوشاق‌لارینا وئریلن آدلارین ایچینده ائیمئن دن سونرا چینار، آراس، آیاز و امیر اوستونلوک تشکیل ائدیر.
